Հայաստանի սոցիալական ձեռնարկությունների ասոցիացիայի նախագահ Սաթիկ Բադեյանը, ով նաև Սևանի «Տարածքային զարգացման և հետազոտությունների կենտրոն» ՀԿ ղեկավարն է, նշում է. «Կայուն զարգացման և ռեսուրսների կառավարման տեսանկյունից հասարակական կազմակերպությունները բազմաթիվ խնդիրներ ունեն: Մենք որդեգրեցինք նորարարական գաղափար` ստեղծել սոցիալական ձեռնարկությունների ասոցիացիա, որը կնպաստի հասարակական կազմակերպությունների ֆինանսական կայունությանը: Հայաստանում գնալով կրճատվում են դոնորական ռեսուրսները: Սա նաև համայնքներում գործող հասարակական կազմակերպություններին հնարավորություն է տալիս չհարմարեցնել իրենց ծրագրերը դոնոր կազմակերպությունների ծրագրերին: Ասոցիացիան նպաստելու է քաղաքացիական հասարակության զարգացմանը, տարածելու է սոցիալական ձեռնարկատիրության գաղափարը Հայաստանում, աջակցելու է սոցիալական ձեռնարկությունների ստեղծմանը»: